ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและบัตรประจำตัวคนขับรถตามกฎหมายว่าด้วยรถยนต์พ.ศ.๒๕๔๙ โดยที่เป็นการสมควรแก้ไขปรับปรุงระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถ ตามกฎหมายว่าด้วยรถยนต์เสียใหม่ให้เหมาะสมยิ่งขึ้นอาศัยอำนาจตามความในมาตรา ๕๕ วรรคสอง แห่งพระราชบัญญัติรถยนต์ พ.ศ. ๒๕๒๒ กฎกระทรวงกำหนดหลักเกณฑ์ วิธีการและเงื่อนไขในการขอและการออกใบอนุญาตขับรถและการขอต่ออายุและการอนุญาตให้ต่ออายุใบอนุญาตขับรถพ.ศ. ๒๕๔๘ และกฎกระทรวงกำหนดเครื่องแต่งกาย เครื่องหมาย ประวัติคนขับรถบัตรประจำตัวคนขับรถและการแสดงบัตรประจำตัวคนขับรถยนต์สาธารณะรถยนต์บริการธุรกิจรถยนต์บริการทัศนาจร และรถจักรยานยนต์สาธารณะ พ.ศ. ๒๕๔๘ ออกตามความในพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗กรมการขนส่งทางบกวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและบัตรประจำตัวคนขับรถ ตามกฎหมายว่าด้วยรถยนต์พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก(๑) ระเบียบกรมการขนส่งทางบก ว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนต์ พ.ศ. ๒๕๔๗ ลงวันที่ ๒๘ มิถุนายน พ.ศ. ๒๕๔๗(๒) ระเบียบกรมการขนส่งทางบก ว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนต์ (ฉบับที่ ๒) พ.ศ. ๒๕๔๘ ลงวันที่ ๔ พฤษภาคม พ.ศ. ๒๕๔๘ข้อ ๔ บรรดาระเบียบ ข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้รองอธิบดี (ฝ่ายปฏิบัติการ) กรมการขนส่งทางบกรักษาการตามระเบียบนี้หมวด๑บททั่วไป ข้อ ๖ การขอดำเนินการเกี่ยวกับใบอนุญาตขับรถตามระเบียบนี้ถ้ามิได้กำหนดไว้เป็นอย่างอื่นให้ยื่นคำขอต่อนายทะเบียนตามแบบที่กรมการขนส่งทางบกกำหนดณ สำนักมาตรฐานงานทะเบียนและภาษีรถ สำนักงานขนส่งเขตพื้นที่ สำนักงานขนส่งจังหวัด หรือสำนักงานขนส่งจังหวัดสาขาข้อ ๗ ใบอนุญาตขับรถมี ดังนี้(๑) ใบอนุญาตขับรถชั่วคราว ได้แก่(ก) ใบอนุญาตขับรถยนต์ส่วนบุคคลชั่วคราว(ข) ใบอนุญาตขับรถยนต์สามล้อส่วนบุคคลชั่วคราว(ค) ใบอนุญาตขับรถจักรยานยนต์ส่วนบุคคลชั่วคราว(๒) ใบอนุญาตขับรถยนต์ส่วนบุคคล(๓) ใบอนุญาตขับรถยนต์สาธารณะ(๔) ใบอนุญาตขับรถยนต์สามล้อส่วนบุคคล(๕) ใบอนุญาตขับรถยนต์สามล้อสาธารณะ(๖) ใบอนุญาตขับรถจักรยานยนต์ส่วนบุคคล(๗) ใบอนุญาตขับรถจักรยานยนต์สาธารณะ(๘) ใบอนุญาตขับรถบดถนน(๙) ใบอนุญาตขับรถแทรกเตอร์(๑๐) ใบอนุญาตขับรถชนิดอื่นนอกจาก (๑) ถึง (๙)(๑๑) ใบอนุญาตขับรถตามความตกลงระหว่างประเทศที่ประเทศไทยเป็นภาคีหมวด๒การขอรับใบอนุญาตขับรถ ข้อ ๘ การขอรับใบอนุญาตขับรถ ให้ยื่นคำขอพร้อมด้วยหลักฐานประกอบคำขอในแต่ละกรณีดังนี้(๑) การขอรับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราว ใบอนุญาตขับรถจักรยานยนต์ส่วนบุคคลชั่วคราวหรือใบอนุญาตขับรถชนิดอื่น ตามข้อ ๗ (๑๐)(ก) บัตรประจำตัวประชาชนหรือบัตรอื่นที่ใช้แทนบัตรประจำตัวประชาชนพร้อมด้วยภาพถ่าย ในกรณีผู้ขอเป็นคนต่างด้าว ตามกฎหมายว่าด้วยคนเข้าเมือง ให้ยื่นใบสำคัญประจำตัวคนต่างด้าวหรือหนังสือเดินทาง (PASSPORT) หรือเอกสารที่ใช้แทนหนังสือเดินทางพร้อมด้วยภาพถ่าย(ข) ภาพถ่ายหรือสำเนาทะเบียนบ้าน ในกรณีผู้ขอเป็นคนต่างด้าวตามกฎหมายว่าด้วยคนเข้าเมือง ให้ยื่นใบสำคัญถิ่นที่อยู่ ตามกฎหมายว่าด้วยคนเข้าเมืองหรือใบอนุญาตทำงาน ตามกฎหมาย ว่าด้วยการทำงานของคนต่างด้าว(WORK PERMIT) ซึ่งยังไม่สิ้นอายุ พร้อมด้วยภาพถ่าย หรือหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้แต่ต้องออกก่อนวันยื่นคำขอไม่เกินหนึ่งปี(ค) ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถและไม่เป็นบุคคลวิกลจริตหรือจิตฟั่นเฟือนซึ่งมีอายุใช้ได้ตามที่แพทย์ผู้รับรองกำหนด แต่ต้องออกก่อนวันยื่นคำขอไม่เกินหนึ่งเดือน(ง) หลักฐานการรับรองซึ่งแสดงว่าผ่านการอบรมและจบหลักสูตรการอบรมจากกรมการขนส่งทางบกหรือโรงเรียนสอนขับรถที่กรมการขนส่งทางบกรับรองตามกฎหมายว่าด้วยการขนส่งทางบก(จ) รูปถ่ายขนาด ๓ × ๔ เซนติเมตรจำนวน ๒ รูป ซึ่งเป็นรูปถ่ายครึ่งตัวหน้าตรงไม่สวมหมวกหรือแว่นตาสีเข้ม และไม่ใส่ผ้าคลุมใบหน้าหรือผ้าโพกศีรษะเว้นแต่ผู้ซึ่งมีความจำเป็นตามศาสนา นิกายของศาสนา หรือลัทธินิยมของศาสนาของตน และถ่ายก่อนวันยื่นคำขอไม่เกินหกเดือน(ฉ) ใบอนุญาตเป็นผู้ขับรถ ตามกฎหมายว่าด้วยการขนส่งทางบกหรือใบอนุญาตพิเศษให้ขับรถยนตร์ทหารตามกฎหมายว่าด้วยรถยนตร์ทหาร ซึ่งยังไม่สิ้นอายุ (ถ้ามี) พร้อมด้วยภาพถ่าย(ช) ใบอนุญาตขับรถของรถประเภทเดียวกันกับที่ขอรับใบอนุญาตซึ่งรัฐบาลของประเทศอื่นออกให้ซึ่งยังไม่สิ้นอายุ (ถ้ามี) พร้อมด้วยภาพถ่ายในกรณีใบอนุญาตขับรถมิได้มีข้อความเป็นภาษาอังกฤษให้สถานทูตแห่งประเทศของผู้ขอรับใบอนุญาตขับรถแปลหรือจัดทำเอกสารรับรองใบอนุญาตขับรถเป็นภาษาไทยหรือภาษาอังกฤษภาษาใดภาษาหนึ่งหรือทั้งสองภาษารวมกัน(ซ) ใบอนุญาตขับรถตามความตกลงระหว่างประเทศที่ประเทศไทยเป็นภาคีซึ่งยังไม่สิ้นอายุ (ถ้ามี) พร้อมด้วยภาพถ่าย(๒) การขอรับใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลหรือใบอนุญาตขับรถจักรยานยนต์ส่วนบุคคล(ก) หลักฐานตามข้อ ๘ (๑) (ก) (ข) (ค) และ (จ)ในกรณีผู้ขอเป็นคนต่างด้าว ตามกฎหมายว่าด้วยคนเข้าเมืองต้องมิใช่เป็นผู้ได้รับอนุญาตให้เข้ามาเพื่อการท่องเที่ยวการเล่นกีฬา หรือการเดินทางผ่านราชอาณาจักร(ข) ใบอนุญาตขับรถยนต์ส่วนบุคคลชั่วคราว ใบอนุญาตขับรถยนต์สามล้อส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราวที่ได้รับมาแล้วไม่น้อยกว่าหนึ่งปี ใบอนุญาตขับรถยนต์สาธารณะ ใบอนุญาตขับรถยนต์สามล้อสาธารณะใบอนุญาตขับรถจักรยานยนต์สาธารณะ หรือใบแทนใบอนุญาตขับรถดังกล่าว พร้อมด้วยภาพถ่ายแล้วแต่กรณี(๓) การขอรับใบอนุญาตขับรถยนต์สาธารณะ ใบอนุญาตขับรถยนต์สามล้อสาธารณะหรือใบอนุญาตขับรถจักรยานยนต์สาธารณะ(ก) บัตรประจำตัวประชาชนหรือบัตรอื่นที่ใช้แทนบัตรประจำตัวประชาชนพร้อมด้วยภาพถ่าย(ข) ภาพถ่ายหรือสำเนาทะเบียนบ้าน(ค) หลักฐานตามข้อ ๘ (๑) (ง) และ (จ)(ง) ใบอนุญาตขับรถยนต์ส่วนบุคคลชั่วคราว ใบอนุญาตขับรถยนต์สามล้อส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราวที่ได้รับมาแล้วไม่น้อยกว่าหนึ่งปี ใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลใบอนุญาตขับรถจักรยานยนต์ส่วนบุคคล หรือใบแทนใบอนุญาตขับรถดังกล่าว พร้อมด้วยภาพถ่ายแล้วแต่กรณี(จ) ใบรับรองแพทย์แสดงว่าไม่มีโรคประจำตัวอันอาจเป็นอันตรายขณะขับรถและไม่เป็นผู้มีโรคติดต่อที่น่ารังเกียจตามที่กำหนดในกฎกระทรวงไม่เป็นผู้ติดสุรายาเมาหรือยาเสพติดให้โทษและไม่เป็นบุคคลวิกลจริตหรือจิตฟั่นเฟือนซึ่งมีอายุใช้ได้ตามที่แพทย์ผู้รับรองกำหนดแต่ต้องออกก่อนวันยื่นคำขอไม่เกินหนึ่งเดือน(๔) การขอรับใบอนุญาตขับรถบดถนน หรือใบอนุญาตขับรถแทรกเตอร์ให้ใช้หลักฐานตามข้อ ๘ (๑) (ก) (ข) (ค) (ง) และ (จ)ข้อ ๙ เมื่อได้รับคำขอตามข้อ ๘ ให้ดำเนินการ ดังนี้(๑) ตรวจสอบหลักฐาน ตรวจสอบคุณสมบัติและลักษณะต้องห้ามกรณีการขอรับใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะที่ยื่นคำขอณ สำนักงานขนส่งจังหวัดสาขา ให้สำนักงานที่รับคำขอจัดส่งคำขอพร้อมหลักฐานให้สำนักงานขนส่งจังหวัดเพื่อดำเนินการต่อไป(๒) ตรวจสอบหลักฐานแสดงว่าผ่านการอบรมและการทดสอบตามระเบียบกรมการขนส่งทางบกว่าด้วยการอบรมและทดสอบผู้ขอรับใบอนุญาตขับรถ ตามกฎหมายว่าด้วยรถยนต์ เมื่อเห็นว่าถูกต้องให้ดำเนินการต่อไป(๓) จัดเก็บค่าธรรมเนียมคำขอและค่าธรรมเนียมใบอนุญาตขับรถตามชนิดของใบอนุญาตขับรถถ้าปรากฏว่าผู้ขอรับใบอนุญาตขับรถไม่ชำระค่าธรรมเนียมดังกล่าวภายในหนึ่งปีนับแต่วันยื่นคำขอให้ผู้ขอยื่นคำขอรับใบอนุญาตขับรถนั้น พร้อมเอกสารหลักฐานใหม่(๔) กรณีการขอรับใบอนุญาตขับรถยนต์สาธารณะ ใบอนุญาตขับรถยนต์สามล้อสาธารณะหรือใบอนุญาตขับรถจักรยานยนต์สาธารณะให้จัดทำหนังสือตรวจสอบคุณสมบัติและลักษณะต้องห้าม ดังนี้(ก) ในกรณีผู้ขอเป็นบุคคลทั่วไป ให้ทำหนังสือตรวจสอบความประพฤติหรือประวัติอาชญากรไปยังกองทะเบียนประวัติอาชญากรสำนักงานตำรวจแห่งชาติ(ข) ในกรณีผู้ขอเป็นข้าราชการ ลูกจ้าง หรือพนักงานรัฐวิสาหกิจให้มอบแบบพิมพ์หนังสือรับรองความประพฤติ ให้ผู้ขอนำไปให้ผู้บังคับบัญชาของผู้ขอรับใบอนุญาตซึ่งดำรงตำแหน่งไม่ต่ำกว่าผู้อำนวยการกองหรือเทียบเท่ารับรองความประพฤติแทนการมีหนังสือขอตรวจสอบความประพฤติหรือประวัติอาชญากรตาม(ก)เมื่อได้รับผลการตรวจสอบในกรณีตาม (ก) หรือ (ข) แล้วปรากฏว่าไม่ขาดคุณสมบัติหรือไม่มีลักษณะต้องห้ามในการขอรับใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะหรือใบอนุญาตขับรถจักรยานยนต์สาธารณะจึงจัดเก็บค่าธรรมเนียม(๕) จัดทำต้นขั้วและใบอนุญาตขับรถ(๖) จ่ายใบอนุญาตขับรถหมวด๓การขอรับใบอนุญาตขับรถตามความตกลงระหว่างประเทศที่ประเทศไทยเป็นภาคี ข้อ ๑๐ การขอรับใบอนุญาตขับรถตามความตกลงระหว่างประเทศที่ประเทศไทยเป็นภาคีให้ยื่นคำขอต่อนายทะเบียนณ สถานที่ ดังนี้(๑) สำนักมาตรฐานงานทะเบียนและภาษีรถ หรือ(๒) สำนักงานขนส่งเขตพื้นที่ สำนักงานขนส่งจังหวัดหรือสำนักงานขนส่งจังหวัดสาขากรณียื่นคำขอ ณ สถานที่ตาม (๒) ให้สำนักงานที่รับคำขอจัดส่งคำขอพร้อมหลักฐานให้สำนักมาตรฐานงานทะเบียนและภาษีรถสำหรับการยื่นคำขอ ณ สำนักงานขนส่งจังหวัดที่กรมการขนส่งทางบกประกาศกำหนดให้ออกใบอนุญาตขับรถตามความตกลงระหว่างประเทศที่ประเทศไทยเป็นภาคีให้สำนักงานขนส่งจังหวัดนั้นดำเนินการออกใบอนุญาตขับรถตามความตกลงระหว่างประเทศที่ประเทศไทยเป็นภาคีได้ และในกรณีที่ยื่นคำขอณ สำนักงานขนส่งจังหวัดสาขาในเขตจังหวัดดังกล่าว ให้สำนักงานขนส่งจังหวัดสาขาส่งคำขอให้สำนักงานขนส่งจังหวัดนั้นออกใบอนุญาตขับรถตามความตกลงระหว่างประเทศที่ประเทศไทยเป็นภาคีข้อ ๑๑ การขอรับใบอนุญาตขับรถตามความตกลงระหว่างประเทศที่ประเทศไทยเป็นภาคีให้ยื่นคำขอพร้อมด้วยหลักฐานประกอบคำขอ ดังนี้(๑) หลักฐานตามข้อ ๘ (๑) (ก) และ (ข)ในกรณีผู้ขอเป็นคนต่างด้าว ตามกฎหมายว่าด้วยคนเข้าเมืองต้องมิใช่เป็นผู้ได้รับอนุญาตให้เข้ามาเพื่อการท่องเที่ยวการเล่นกีฬา หรือการเดินทางผ่านราชอาณาจักร(๒) ใบอนุญาตขับรถยนต์ส่วนบุคคล ใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ ใบอนุญาตขับรถจักรยานยนต์ส่วนบุคคล ใบอนุญาตขับรถจักรยานยนต์สาธารณะ ซึ่งยังไม่สิ้นอายุ ใบอนุญาตขับรถยนต์ส่วนบุคคลตลอดชีพ ใบอนุญาตขับรถจักรยานยนต์ตลอดชีพใบอนุญาตเป็นผู้ขับรถตามกฎหมายว่าด้วยการขนส่งทางบก ซึ่งยังไม่สิ้นอายุ หรือใบแทนใบอนุญาตขับรถดังกล่าวหรือภาพถ่าย แล้วแต่กรณี(๓) รูปถ่ายขนาด ๔ × ๖ เซนติเมตรจำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกหรือแว่นตาสีเข้ม และไม่ใส่ผ้าคลุมใบหน้าหรือผ้าโพกศีรษะเว้นแต่ผู้ซึ่งมีความจำเป็นตามศาสนานิกายของศาสนา หรือลัทธินิยมของศาสนาของตน และถ่ายก่อนวันยื่นคำขอไม่เกินหกเดือนข้อ ๑๒ กรณีที่สำนักมาตรฐานงานทะเบียนและภาษีรถ หรือสำนักงานขนส่งจังหวัดที่กรมการขนส่งทางบกประกาศกำหนดให้สามารถออกใบอนุญาตขับรถตามความตกลงระหว่างประเทศที่ประเทศไทยเป็นภาคีได้รับคำขอตามข้อ๑๑ ให้ดำเนินการ ดังนี้(๑) ตรวจสอบหลักฐาน เมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมใบอนุญาตขับรถตามความตกลงระหว่างประเทศที่ประเทศไทยเป็นภาคี(๒) ให้กำหนดประเภทของรถที่อนุญาตให้ขับได้ ดังนี้(ก) ผู้ที่นำใบอนุญาตขับรถยนต์สามล้อสาธารณะ ใบอนุญาตขับรถจักรยานยนต์ส่วนบุคคลใบอนุญาตขับรถจักรยานยนต์ตลอดชีพหรือใบอนุญาตขับรถจักรยานยนต์สาธารณะมาเป็นหลักฐานให้กำหนดประเภทรถในใบอนุญาตประเภทก.(ข) ผู้ที่นำใบอนุญาตขับรถยนต์ส่วนบุคคล ใบอนุญาตขับรถยนต์ส่วนบุคคลตลอดชีพใบอนุญาตขับรถยนต์สาธารณะ ใบอนุญาตเป็นผู้ขับรถ ตามกฎหมายว่าด้วยการขนส่งทางบกประเภทส่วนบุคคลหรือประเภททุกประเภท ชนิดที่หนึ่ง ให้กำหนดประเภทรถในใบอนุญาตประเภท ข.(ค) ผู้ที่นำใบอนุญาตเป็นผู้ขับรถ ตามกฎหมายว่าด้วยการขนส่งทางบกในประเภทส่วนบุคคลหรือประเภททุกประเภทชนิดที่สอง ให้กำหนดประเภทรถในใบอนุญาตประเภท ข. ค. และ ง.(ง) ผู้ที่นำใบอนุญาตเป็นผู้ขับรถ ตามกฎหมายว่าด้วยการขนส่งทางบกในประเภทส่วนบุคคลหรือประเภททุกประเภท ชนิดที่สาม หรือชนิดที่สี่ ให้กำหนดประเภทรถในใบอนุญาตประเภท ข.ค. ง. และ จ.(๓) จัดทำต้นขั้วและใบอนุญาตขับรถตามความตกลงระหว่างประเทศที่ประเทศไทยเป็นภาคี(๔) จ่ายใบอนุญาตขับรถตามความตกลงระหว่างประเทศที่ประเทศไทยเป็นภาคีข้อ ๑๓ กรณีที่สำนักงานขนส่งเขตพื้นที่ หรือสำนักงานขนส่งจังหวัดหรือสำนักงานขนส่งจังหวัดสาขา ยกเว้นสำนักงานตามข้อ ๑๒ รับคำขอตามข้อ ๑๑ ให้ดำเนินการดังนี้(๑) ตรวจสอบหลักฐาน และตรวจสอบความถูกต้องของใบอนุญาตขับรถที่นำมาใช้เป็นหลักฐานประกอบคำขอเมื่อเห็นว่าถูกต้องครบถ้วนแล้ว ให้ผู้ขอกรอกคำขอใช้บริการจัดส่งใบอนุญาตขับรถตามความตกลงระหว่างประเทศที่ประเทศไทยเป็นภาคีกลับทางไปรษณีย์รับประกันด้วย(๒) ให้จัดเก็บค่าธรรมเนียม ดังนี้(ก) ค่าธรรมเนียมคำขอและค่าธรรมเนียมใบอนุญาตขับรถตามความตกลงระหว่างประเทศที่ประเทศไทยเป็นภาคีให้จัดเก็บเป็นตั๋วแลกเงินหรือดราฟท์ที่ออกโดยธนาคารซึ่งสั่งจ่ายในนามของหัวหน้าฝ่ายการเงินหรือสำนักงานขนส่งจังหวัดตามข้อ ๑๐ วรรคสอง แล้วแต่กรณี(ข) ค่าใช้บริการจัดส่งใบอนุญาตขับรถตามความตกลงระหว่างประเทศที่ประเทศไทยเป็นภาคีหรือส่งหลักฐานต่างๆคืน ในกรณีที่ไม่สามารถออกใบอนุญาตขับรถตามความตกลงระหว่างประเทศที่ประเทศไทยเป็นภาคีให้ได้ทางไปรษณีย์รับประกัน(๓) ลงรับเรื่องในทะเบียนลงรับ และให้เจ้าหน้าที่ผู้รับเรื่องลงลายมือชื่อในคำขอพร้อมทั้งออกใบตอบรับคำขอซึ่งเจ้าหน้าที่ผู้รับผิดชอบลงลายมือชื่อแล้วให้แก่ผู้ยื่นคำขอเก็บไว้เป็นหลักฐาน(๔) จัดทำบันทึกส่งคำขอ พร้อมด้วยหลักฐานประกอบคำขอตั๋วแลกเงินหรือดราฟท์ที่ออกโดยธนาคารเป็นค่าธรรมเนียมใบอนุญาตขับรถ และค่าใช้บริการจัดส่งใบอนุญาตขับรถตามความตกลงระหว่างประเทศที่ประเทศไทยเป็นภาคีไปยังสำนักมาตรฐานงานทะเบียนและภาษีรถหรือสำนักงานขนส่งจังหวัดตามข้อ ๑๐ วรรคสอง แล้วแต่กรณี ภายในวันทำการถัดไป ทางไปรษณีย์ลงทะเบียนข้อ ๑๔ เมื่อสำนักมาตรฐานงานทะเบียนและภาษีรถ หรือสำนักงานขนส่งจังหวัดตามข้อ ๑๐ วรรคสอง แล้วแต่กรณี ได้รับเอกสารตามข้อ ๑๓ ให้ดำเนินการดังนี้(๑) ตรวจสอบเอกสารหลักฐานประกอบคำขอและบันทึกรับเรื่องในทะเบียนลงรับหากถูกต้องให้ดำเนินการต่อไป กรณีไม่ถูกต้อง ให้จัดส่งค่าธรรมเนียมพร้อมหลักฐานคืนแก่ผู้ยื่นคำขอในวันทำการถัดไปตามที่อยู่ที่ระบุในคำขอทางไปรษณีย์รับประกัน พร้อมแจ้งเหตุผลที่ไม่อาจออกใบอนุญาตขับรถให้ทราบด้วย(๒) ออกใบเสร็จรับเงินค่าธรรมเนียมใบอนุญาตขับรถตามความตกลงระหว่างประเทศที่ประเทศไทยเป็นภาคี(๓) ให้ปฏิบัติตามข้อ ๑๒ (๒)(๔) ส่งตั๋วแลกเงินหรือดราฟท์ที่ออกโดยธนาคารเป็นค่าธรรมเนียมใบอนุญาตขับรถตามความตกลงระหว่างประเทศที่ประเทศไทยเป็นภาคีไปยังฝ่ายการเงินกองคลัง หรืองานบริหารทั่วไปของสำนักงานขนส่งจังหวัด แล้วแต่กรณี ภายในวันนั้น(๕) จัดทำต้นขั้วและใบอนุญาตขับรถตามความตกลงระหว่างประเทศที่ประเทศไทยเป็นภาคี(๖) จัดส่งใบอนุญาตขับรถตามความตกลงระหว่างประเทศที่ประเทศไทยเป็นภาคีให้กับผู้ยื่นคำขอตามที่อยู่ที่ระบุในคำขอทางไปรษณีย์รับประกันหมวด๔การต่ออายุใบอนุญาตขับรถ ข้อ ๑๕ การขอต่ออายุใบอนุญาตขับรถ ให้ยื่นคำขอก่อนใบอนุญาตสิ้นอายุไม่เกินสามเดือนพร้อมหลักฐานประกอบคำขอดังนี้(๑) การขอต่ออายุใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลใบอนุญาตขับรถจักรยานยนต์ส่วนบุคคลใบอนุญาตขับรถบดถนน ใบอนุญาตขับรถแทรกเตอร์ หรือใบอนุญาตขับรถชนิดอื่นตามข้อ ๗ (๑๐)(ก) กรณีใบอนุญาตนั้นยังไม่สิ้นอายุ หลักฐานตามข้อ๘ (๑) (จ) และใบอนุญาตเดิมหรือใบแทน(ข) กรณีใบอนุญาตขับรถสิ้นอายุแล้วไม่เกินสามปีหลักฐานตามข้อ ๘ (๑) (จ) และข้อ ๘ (๓) (ก) และ (ข) และใบอนุญาตเดิมหรือใบแทน(ค) กรณีใบอนุญาตขับรถสิ้นอายุแล้วเกินสามปี หลักฐานตามข้อ๘ (๑) (ค) และ (จ) และข้อ ๘ (๓) (ก) และ (ข) และใบอนุญาตเดิมหรือใบแทนในกรณีที่ผู้ขอต่อใบอนุญาตตาม (ก) (ข) และ (ค) เป็นคนต่างด้าวตามกฎหมายว่าด้วยคนเข้าเมือง ต้องมิใช่เป็นผู้ได้รับอนุญาตให้เข้ามาเพื่อการท่องเที่ยวการเล่นกีฬา หรือการเดินทางผ่านราชอาณาจักร และให้ยื่นใบสำคัญประจำตัวคนต่างด้าว หรือหนังสือเดินทางหรือเอกสารที่ใช้แทนหนังสือเดินทาง(PASSPORT) แทนบัตรประจำตัวประชาชน และใบสำคัญถิ่นที่อยู่ตามกฎหมายว่าด้วยคนเข้าเมืองหรือใบอนุญาตทำงาน ตามกฎหมายว่าด้วยการทำงานของคนต่างด้าว (WORK PERMIT) ซึ่งยังไม่สิ้นอายุหรือหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้แต่ต้องออกก่อนวันยื่นคำขอไม่เกินหนึ่งปี แทนสำเนาทะเบียนบ้าน พร้อมด้วยภาพถ่าย(๒) การขอต่ออายุใบอนุญาตขับรถยนต์สาธารณะ ใบอนุญาตขับรถยนต์สามล้อสาธารณะหรือใบอนุญาตขับรถจักรยานยนต์สาธารณะหลักฐานตามข้อ ๘ (๑) (จ) และข้อ ๘ (๓) (ก) (ข) และ (จ) และใบอนุญาตขับรถเดิมหรือใบแทนข้อ ๑๖ เมื่อได้รับคำขอตามข้อ ๑๕ ให้ดำเนินการ ดังนี้(๑) ตรวจสอบหลักฐาน ตรวจสอบคุณสมบัติและลักษณะต้องห้ามกรณีการขอต่ออายุใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะที่ยื่นคำขอณ สำนักงานขนส่งจังหวัดสาขา ให้สำนักงานที่รับคำขอจัดส่งคำขอพร้อมหลักฐานไปยังสำนักงานขนส่งจังหวัดเพื่อดำเนินการต่อไป(๒) ตรวจสอบหลักฐานแสดงว่าผ่านการอบรมและการทดสอบตามระเบียบกรมการขนส่งทางบก ว่าด้วยการอบรมและทดสอบผู้ขอรับใบอนุญาตขับรถ ตามกฎหมายว่าด้วยรถยนต์เมื่อเห็นว่าถูกต้องให้ดำเนินการต่อไป(๓) จัดเก็บค่าธรรมเนียมคำขอ และค่าธรรมเนียมการต่ออายุใบอนุญาตขับรถตามชนิดของใบอนุญาตขับรถกรณีการต่ออายุใบอนุญาตขับรถยนต์สาธารณะ ใบอนุญาตขับรถยนต์สามล้อสาธารณะหรือใบอนุญาตขับรถจักรยานยนต์สาธารณะให้จัดทำหนังสือตรวจสอบคุณสมบัติและลักษณะต้องห้ามก่อนจัดเก็บค่าธรรมเนียมคำขอและค่าธรรมเนียมการต่ออายุใบอนุญาตขับรถตามชนิดของใบอนุญาตขับรถโดยให้ปฏิบัติตามหลักเกณฑ์ วิธีการและเงื่อนไขเช่นเดียวกับที่กำหนดไว้ในข้อ ๙ (๔) วรรคหนึ่งและวรรคสอง(๔) จัดทำต้นขั้วและใบอนุญาตขับรถ(๕) จ่ายใบอนุญาตขับรถหมวด๕การแก้ไขรายการในใบอนุญาตขับรถ ข้อ ๑๗ การแก้ไขรายการในใบอนุญาตขับรถ ให้ดำเนินการในกรณีที่ผู้ได้รับใบอนุญาตขับรถมีการแก้ไขหรือเปลี่ยนชื่อชื่อสกุล คำนำหน้าชื่อ ยศ วันเดือนปีเกิด ภูมิลำเนาหรือถิ่นที่อยู่และประสงค์จะขอแก้ไขหรือเปลี่ยนแปลงรายการในใบอนุญาตขับรถข้อ ๑๘ การขอแก้ไขรายการในใบอนุญาตขับรถ ให้ยื่นคำขอพร้อมด้วยหลักฐานประกอบคำขอดังนี้(๑) ใบอนุญาตขับรถเดิมหรือใบแทน(๒) หลักฐานตามข้อ ๘ (๑) (ก) และ (จ)(๓) สำเนาหรือภาพถ่ายหลักฐานการแก้ไขหรือเปลี่ยนแปลงกรณีการแก้ไขรายการในใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะให้แนบบัตรประจำตัวคนขับรถเดิมหรือใบแทนพร้อมรูปถ่ายขนาด ๕ × ๖.๕เซนติเมตร จำนวน ๓ รูป ซึ่งเป็นรูปถ่ายครึ่งตัวหน้าตรง ไม่สวมหมวกหรือแว่นตาสีเข้มและไม่ใส่ผ้าคลุมใบหน้าหรือผ้าโพกศีรษะ เว้นแต่ผู้ซึ่งมีความจำเป็นตามศาสนา นิกายของศาสนาหรือลัทธินิยมของศาสนาของตนและถ่ายก่อนวันยื่นคำขอไม่เกินหกเดือน สำหรับติดบัตรประจำตัวคนขับรถที่ต้องออกให้ใหม่ด้วย(๔) กรณีขอดำเนินการภายหลังได้รับใบอนุญาตขับรถมาแล้วเกินสามปีให้ยื่นหลักฐานประกอบคำขอเพิ่มเติมตามข้อ ๘ (๑) (ข)ข้อ ๑๙ เมื่อได้รับคำขอตามข้อ ๑๘ ให้ดำเนินการ ดังนี้(๑) ตรวจสอบหลักฐาน เมื่อเห็นว่าถูกต้องให้จัดเก็บค่าธรรมเนียมคำขอและค่าธรรมเนียมการแก้ไขรายการในใบอนุญาตขับรถและค่าธรรมเนียมอื่น (สำหรับบัตรประจำตัวคนขับรถ)(๒) จัดทำต้นขั้วและใบอนุญาตขับรถ และหรือบัตรประจำตัวคนขับรถ(๓) จ่ายใบอนุญาตขับรถ และหรือบัตรประจำตัวคนขับรถหมวด๖การออกหนังสือรับรองการได้รับใบอนุญาตขับรถ ข้อ ๒๐ การขอหนังสือรับรองการได้รับใบอนุญาตขับรถเป็นภาษาไทยหรือภาษาอังกฤษให้ยื่นคำขอ ณ สถานที่ ดังนี้(๑) กรณีเป็นการขอหนังสือรับรองการได้รับใบอนุญาตขับรถเป็นภาษาไทยให้ยื่น ณ สำนักมาตรฐานงานทะเบียนและภาษีรถสำนักงานขนส่งเขตพื้นที่ สำนักงานขนส่งจังหวัด หรือสำนักงานขนส่งจังหวัดสาขา ที่ออกใบอนุญาตขับรถแล้วแต่กรณี(๒) กรณีเป็นการขอหนังสือรับรองการได้รับใบอนุญาตขับรถเป็นภาษาอังกฤษให้ยื่น ณ สำนักมาตรฐานงานทะเบียนและภาษีรถข้อ ๒๑ การขอหนังสือรับรองการได้รับใบอนุญาตขับรถเป็นภาษาไทยหรือภาษาอังกฤษให้ยื่นคำขอพร้อมด้วยหลักฐานประกอบคำขอ ดังนี้(๑) ใบอนุญาตขับรถเดิมหรือใบแทน(๒) หลักฐานตามข้อ ๘ (๑) (จ)(๓) หนังสือเดินทาง (PASSPORT) หรือเอกสารที่ใช้แทนหนังสือเดินทางพร้อมด้วยภาพถ่ายเฉพาะกรณีที่ขอหนังสือรับรองเป็นภาษาอังกฤษข้อ ๒๒ เมื่อได้รับคำขอตามข้อ ๒๑ ให้ดำเนินการ ดังนี้(๑) ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมอื่น(๒) จัดทำหนังสือรับรองการได้รับใบอนุญาตขับรถ พร้อมสำเนาและให้รวมสำเนาหนังสือรับรองไว้กับเรื่องเดิม(๓) จ่ายหนังสือรับรองการได้รับใบอนุญาตขับรถหมวด๗การขอรับบัตรประจำตัวคนขับรถ ข้อ ๒๓ การขอรับบัตรประจำตัวคนขับรถ ให้ยื่นคำขอ ณสำนักมาตรฐานงานทะเบียนและภาษีรถ สำนักงานขนส่งเขตพื้นที่ สำนักงานขนส่งจังหวัด หรือสำนักงานขนส่งจังหวัดสาขากรณีขอรับบัตรประจำตัวคนขับรถที่ยื่นคำขอ ณ สำนักงานขนส่งจังหวัดสาขาให้สำนักงานที่รับคำขอจัดส่งคำขอพร้อมหลักฐานให้สำนักงานขนส่งจังหวัดเพื่อดำเนินการต่อไปข้อ ๒๔ การขอรับบัตรประจำตัวคนขับรถ ให้ยื่นคำขอพร้อมด้วยหลักฐานประกอบคำขอ ดังนี้(๑) การขอรับบัตรประจำตัวคนขับรถในกรณีผู้ได้รับใบอนุญาตขับรถยนต์สาธารณะหรือใบอนุญาตขับรถยนต์สามล้อสาธารณะ ประสงค์จะใช้ใบอนุญาตขับรถดังกล่าวเพื่อขับรถยนต์สาธารณะรถยนต์บริการธุรกิจและรถยนต์บริการทัศนาจร(ก) ใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะหรือใบแทนใบอนุญาตขับรถดังกล่าว ซึ่งยังไม่สิ้นอายุ พร้อมด้วยภาพถ่าย(ข) รูปถ่ายขนาด ๕ × ๖.๕ เซนติเมตรจำนวน ๓ รูป ซึ่งเป็นรูปถ่ายครึ่งตัวหน้าตรงไม่สวมหมวกหรือแว่นตาสีเข้ม และไม่ใส่ผ้าคลุมใบหน้าหรือผ้าโพกศีรษะเว้นแต่ผู้ซึ่งมีความจำเป็นตามศาสนา นิกายของศาสนา หรือลัทธินิยมของศาสนาของตนและถ่ายก่อนวันยื่นคำขอไม่เกินหกเดือน(๒) การขอรับบัตรประจำตัวคนขับรถในกรณีผู้ได้รับใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทาง หรือการขนส่งโดยรถขนาดเล็ก ตามกฎหมายว่าด้วยการขนส่งทางบกประสงค์จะใช้ใบอนุญาตขับรถดังกล่าวเพื่อขับรถยนต์สาธารณะรถยนต์บริการธุรกิจ และรถยนต์บริการทัศนาจร(ก) ใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทางหรือการขนส่งโดยรถขนาดเล็ก ตามกฎหมายว่าด้วยการขนส่งทางบก ซึ่งยังไม่สิ้นอายุหรือใบแทนใบอนุญาตขับรถดังกล่าว พร้อมด้วยภาพถ่าย(ข) หลักฐานตาม (๑) (ข) และตามข้อ ๘ (๓) (ก) (ข)ข้อ ๒๕ เมื่อได้รับคำขอตามข้อ ๒๔ ให้ดำเนินการ ดังนี้(๑) ตรวจสอบหลักฐาน และหลักฐานแสดงว่าผ่านการอบรมและทดสอบตามระเบียบกรมการขนส่งทางบก ว่าด้วยการอบรมและทดสอบผู้ขอรับใบอนุญาตขับรถ ตามกฎหมายว่าด้วยรถยนต์เมื่อเห็นว่าถูกต้องให้ดำเนินการต่อไป(๒) จัดเก็บค่าธรรมเนียมคำขอและค่าธรรมเนียมอื่น(บัตรประจำตัวคนขับรถ)(๓) จัดทำบัตรประจำตัวคนขับรถ(๔) จ่ายบัตรประจำตัวคนขับรถข้อ ๒๖ บัตรประจำตัวคนขับรถให้มีวันสิ้นอายุตรงกับวันสิ้นอายุของใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ ใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทางหรือการขนส่งโดยรถขนาดเล็ก ตามกฎหมายว่าด้วยการขนส่งทางบกแล้วแต่กรณีหมวด๘การออกใบแทนใบอนุญาตขับรถและใบแทนบัตรประจำตัวคนขับรถ ข้อ ๒๗ การขอรับใบแทนใบอนุญาตขับรถ ให้ยื่นคำขอพร้อมด้วยหลักฐานประกอบคำขอ ดังนี้(๑) กรณีใบอนุญาตขับรถชำรุดหรือลบเลือนในสาระสำคัญ(ก) ใบอนุญาตขับรถเดิม(ข) หลักฐานตามข้อ ๘ (๑) (จ)(๒) กรณีใบอนุญาตขับรถสูญหาย(ก) ให้บันทึกถ้อยคำผู้ขอรับใบแทนใบอนุญาตขับรถกรณีใบอนุญาตขับรถสูญหายแนบไว้กับเรื่อง เว้นแต่มีหลักฐานการรับแจ้งความหรือรายงานประจำวันเกี่ยวกับคดีจากสถานีตำรวจยื่นประกอบคำขอ(ข) หลักฐานตามข้อ ๘ (๑) (จ)(๓) กรณีขอดำเนินการภายหลังได้รับใบอนุญาตขับรถมาแล้วเกินสามปีให้ยื่นหลักฐานประกอบคำขอเพิ่มเติมตามข้อ ๘ (๑) (ก) และ (ข)ข้อ ๒๘ การขอรับใบแทนบัตรประจำตัวคนขับรถ ให้ยื่นคำขอพร้อมด้วยหลักฐานประกอบคำขอ ดังนี้(๑) กรณีบัตรประจำตัวคนขับรถชำรุดหรือลบเลือนในสาระสำคัญ(ก) บัตรประจำตัวคนขับรถเดิม(ข) หลักฐานตามข้อ ๒๔ (๑) (ข)(๒) กรณีบัตรประจำตัวคนขับรถสูญหาย(ก) ให้บันทึกถ้อยคำผู้ขอรับใบแทนบัตรประจำตัวคนขับรถกรณีบัตรประจำตัวคนขับรถสูญหายแนบไว้กับเรื่อง เว้นแต่มีหลักฐานการรับแจ้งความหรือรายงานประจำวันเกี่ยวกับคดีจากสถานีตำรวจยื่นประกอบคำขอ(ข) หลักฐานตามข้อ ๒๔ (๑) (ข)ข้อ ๒๙ เมื่อได้รับคำขอตามข้อ ๒๗ หรือ ๒๘ ให้ดำเนินการดังนี้(๑) ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมใบแทนใบอนุญาตขับรถและหรือใบแทนบัตรประจำตัวคนขับรถ(๒) จัดทำต้นขั้วและใบอนุญาตขับรถและหรือบัตรประจำตัวคนขับรถโดยให้ประทับตราข้อความว่า ใบแทนลงในต้นขั้วใบอนุญาตขับรถ หรือบัตรประจำตัวคนขับรถด้วย(๓) จ่ายใบอนุญาตขับรถและหรือบัตรประจำตัวคนขับรถข้อ ๓๐ กรณีที่มีการออกใบแทนใบอนุญาตขับรถหรือใบแทนบัตรประจำตัวคนขับรถไปแล้วหากปรากฏในภายหลังว่า ผู้ขอใบแทนได้รับใบอนุญาตขับรถหรือบัตรประจำตัวคนขับรถที่สูญหายคืนหรือการออกใบแทนใบอนุญาตขับรถหรือใบแทนบัตรประจำตัวคนขับรถเป็นไปโดยไม่ชอบด้วยกฎหมายให้นายทะเบียนมีคำสั่งยกเลิกใบแทนใบอนุญาตขับรถหรือใบแทนบัตรประจำตัวคนขับรถนั้นหมวด๙การเพิกถอนใบอนุญาตขับรถ ข้อ ๓๑ การเพิกถอนใบอนุญาตขับรถให้กระทำได้ ณ สำนักมาตรฐานงานทะเบียนและภาษีรถสำนักงานขนส่งเขตพื้นที่สำนักงานขนส่งจังหวัด หรือสำนักงานขนส่งจังหวัดสาขาข้อ ๓๒ การเพิกถอนใบอนุญาตขับรถให้ดำเนินการในกรณีที่พบว่าผู้ได้รับใบอนุญาตขับรถขาดคุณสมบัติ หรือมีลักษณะต้องห้ามอย่างหนึ่งอย่างใดตามที่กำหนดไว้สำหรับผู้ขอรับใบอนุญาตขับรถประเภทนั้นข้อ ๓๓ เมื่อนายทะเบียนตรวจพบว่า ผู้ได้รับใบอนุญาตขับรถขาดคุณสมบัติหรือมีลักษณะต้องห้ามตามข้อ ๓๒ ให้ดำเนินการ ดังนี้(๑) ให้สำนักงานที่ตรวจพบดำเนินการเพิกถอนใบอนุญาตขับรถทันที(๒) จัดทำคำสั่งเพิกถอนใบอนุญาตขับรถนำเสนอนายทะเบียนลงนาม(๓) ให้ผู้ถูกเพิกถอนลงนามรับทราบคำสั่งเพิกถอนเว้นแต่ผู้ถูกเพิกถอนไม่สามารถลงนามรับทราบได้ ให้มีหนังสือแจ้งคำสั่งการเพิกถอนใบอนุญาตขับรถไปยังผู้ถูกเพิกถอนภายในเจ็ดวันนับแต่วันออกคำสั่งและกำหนดระยะเวลาการอุทธรณ์คำสั่งภายใน ๑๕ วัน นับแต่วันได้รับแจ้งคำสั่งการเพิกถอนไว้ในหนังสือแจ้งคำสั่งการเพิกถอนใบอนุญาตขับรถดังกล่าวด้วย(๔) ให้ทุกสำนักงานจัดพิมพ์รายงานการออกคำสั่งเพิกถอนใบอนุญาตขับรถรวมทั่วประเทศทุกสิ้นวัน(๕) ให้สำนักงานที่ออกใบอนุญาตขับรถบันทึกคำสั่งเพิกถอนลงในต้นขั้วใบอนุญาตขับรถที่ถูกเพิกถอนหมวด๑๐ค่าธรรมเนียม ข้อ ๓๔ ให้จัดเก็บเงินค่าธรรมเนียมตามที่กำหนดในกฎกระทรวงออกตามความในกฎหมายว่าด้วยรถยนต์สำหรับการดำเนินการเกี่ยวกับใบอนุญาตขับรถ ดังนี้(๑) การขอรับใบอนุญาตขับรถใหม่(ก) ค่าธรรมเนียมคำขอ ๕ บาท(ข) ค่าธรรมเนียมใบอนุญาตขับรถตามชนิดของใบอนุญาตขับรถ(๒) การขอรับบัตรประจำตัวคนขับรถ(ก) ค่าธรรมเนียมคำขอ ๕ บาท(ข) ค่าธรรมเนียมอื่น ๒๐ บาท(๓) การขอเปลี่ยนชนิดใบอนุญาตขับรถ โดยใบอนุญาตขับรถฉบับเดิมชำรุดหรือสูญหายหรือไม่ก็ตาม(ก) ค่าธรรมเนียมคำขอ ๕ บาท(ข) ค่าธรรมเนียมใบอนุญาตขับรถตามชนิดของใบอนุญาตขับรถ(ค) ค่าธรรมเนียมการแก้ไขรายการในใบอนุญาตขับรถ(ถ้ามี) ๕๐ บาท(๔) การขอต่ออายุใบอนุญาตขับรถ โดยใบอนุญาตขับรถฉบับเดิมชำรุดหรือสูญหายหรือไม่ก็ตาม(ก) ค่าธรรมเนียมคำขอ ๕ บาท(ข) ค่าธรรมเนียมใบอนุญาตขับรถตามชนิดของใบอนุญาตขับรถ(ค) ค่าธรรมเนียมการแก้ไขรายการในใบอนุญาตขับรถ(ถ้ามี) ๕๐ บาท(๕) การขอรับใบแทนใบอนุญาตขับรถหรือใบแทนบัตรประจำตัวคนขับรถ(ก) ค่าธรรมเนียมคำขอ ๕ บาท(ข) ค่าธรรมเนียมใบอนุญาตขับรถตามชนิดของใบอนุญาตขับรถ(ค) ค่าธรรมเนียมการแก้ไขรายการในใบอนุญาตขับรถ(ถ้ามี) ๕๐ บาท(ง) ค่าธรรมเนียมอื่น (บัตรประจำตัวคนขับรถ) (ถ้ามี)๒๐ บาท(๖) การขอแก้ไขรายการในใบอนุญาตขับรถ(ก) ค่าธรรมเนียมคำขอ ๕ บาท(ข) ค่าธรรมเนียมการแก้ไขรายการในใบอนุญาตขับรถ(ถ้ามี) ๕๐ บาท(ค) ค่าธรรมเนียมอื่น (บัตรประจำตัวคนขับรถ) (ถ้ามี)๒๐ บาท(๗) การขอหนังสือรับรองใบอนุญาตขับรถเป็นภาษาไทยหรือภาษาอังกฤษ(ก) ค่าธรรมเนียมคำขอ ๕ บาท(ข) ค่าธรรมเนียมอื่น ๒๐ บาท(๘) การขอรับรองสำเนาเอกสาร(ก) ค่าธรรมเนียมคำขอ ๕ บาท(ข) ค่ารับรองสำเนาเอกสารแผ่นละ ๒๐ บาทข้อ ๓๕ การยกเว้นค่าธรรมเนียมเกี่ยวกับใบอนุญาตขับรถมีดังต่อไปนี้(๑) ผู้ได้รับการยกเว้นค่าธรรมเนียมเกี่ยวกับใบอนุญาตขับรถทุกชนิดคือ บุคคลในคณะผู้แทนทางการทูตหรือองค์การระหว่างประเทศ โดยมีหนังสือรับรองจากกระทรวงการต่างประเทศหรือหน่วยงานที่เกี่ยวข้อง(๒) ผู้ได้รับการยกเว้นเฉพาะค่าธรรมเนียมใบอนุญาตขับรถและค่าธรรมเนียมใบแทนใบอนุญาตขับรถ คือ(ก) ผู้ถือบัตรประจำตัวทหารผ่านศึกนอกประจำการ ชั้นที่๑(ข) ผู้ถือบัตรประจำตัวทหารผ่านศึกนอกประจำการ ชั้นที่๒(ค) ผู้ถือบัตรครอบครัวของทหารผ่านศึกผู้ถือบัตรชั้นที่ ๑(ง) ผู้ได้รับพระราชทานเหรียญกล้าหาญ(จ) ผู้ได้รับพระราชทานเหรียญพิทักษ์เสรีชน ชั้นที่๑(ฉ) ผู้ได้รับพระราชทานเหรียญชัยสมรภูมิหมวด๑๑บทสุดท้าย ข้อ ๓๖ การขอดำเนินการเกี่ยวกับใบอนุญาตขับรถยนต์ส่วนบุคคลตลอดชีพใบอนุญาตขับรถยนต์สามล้อส่วนบุคคลตลอดชีพ หรือใบอนุญาตขับรถจักรยานยนต์ตลอดชีพ ให้กระทำได้เฉพาะกรณีการขอแก้ไขรายการในใบอนุญาตขับรถและการขอรับใบแทนใบอนุญาตขับรถเท่านั้นและการจัดเก็บค่าธรรมเนียมให้เป็นไปตามที่กำหนดไว้ในหมวด ๑๐ แล้วแต่กรณีข้อ ๓๗ ผู้ได้รับใบอนุญาตขับรถสามารถมอบอำนาจให้บุคคลอื่นมายื่นคำขอดำเนินการแทนตนเองได้ในกรณีดังนี้(๑) การขอรับใบอนุญาตขับรถตามความตกลงระหว่างประเทศที่ประเทศไทยเป็นภาคี(๒) การขอหนังสือรับรองการได้รับใบอนุญาตขับรถเป็นภาษาไทยหรือภาษาอังกฤษ(๓) การขอสำเนาเอกสาร(๔) กรณีอื่นตามที่กรมการขนส่งทางบกกำหนดทั้งนี้ จะต้องมีหนังสือมอบอำนาจ และภาพถ่ายบัตรประจำตัวประชาชนของผู้มอบและผู้รับมอบอำนาจเป็นหลักฐานประกอบคำขอด้วยข้อ ๓๘ ใบอนุญาตขับรถจักรยานยนต์ส่วนบุคคลชั่วคราวที่ออกให้ผู้ที่มีอายุไม่ต่ำกว่า๑๕ ปีบริบูรณ์ แต่ไม่เกิน ๑๘ ปีบริบูรณ์ ให้ประทับข้อความ ๑๑๐ ซี.ซี.ในข้อจำกัดการใช้ด้านหลังใบอนุญาตขับรถและต้นขั้วใบอนุญาตขับรถด้วยหมึกสีแดงข้อ ๓๙ การประทับรอยตรากรมการขนส่งทางบกและการประทับข้อความใบแทน หรือรอยตราอื่น วัน เดือน ปี ให้ดำเนินการดังนี้(๑) ให้ประทับรอยตรากรมการขนส่งทางบก และข้อความใบแทน โดยใช้สีแดง(๒) ให้ประทับรอยตราชื่อตัว-ชื่อสกุล และตำแหน่งของนายทะเบียนโดยใช้สีน้ำเงินหรือสีม่วงข้อ ๔๐ การรายงานสรุปผลการปฏิบัติงานประจำวันให้ดำเนินการดังนี้(๑) ออกรายงานการดำเนินการด้านใบอนุญาตขับรถทุกสิ้นวัน(๒) ตรวจสอบต้นขั้วใบอนุญาตขับรถกับรายงานตาม (๑)(๓) จัดเก็บรายงาน ต้นขั้วใบอนุญาตขับรถ และเรื่องเดิมประกาศณ วันที่ ๑๐ กุมภาพันธ์ พ.ศ. ๒๕๔๙ปิยะพันธ์จัมปาสุตอธิบดีกรมการขนส่งทางบกนันทนา/ผู้จัดทำ๒๗ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๒ ง/หน้า ๕๑/๒๐ เมษายน ๒๕๔๙